
	การศึกษาครั้งนี้มีจุดประสงค์ เพื่อสร้างและพัฒนาบทเรียนคอมพิวเตอร์มัลติมีเดีย
บูรณาการร่วมกับภูมิปัญญาท้องถิ่น เรื่องซอสพริกศรีราชา เป็นมากกว่าที่คุณคิด สำหรับนักเรียน
ชั้นประถมศึกษาปีที่ 4 รายวิชาเพิ่มเติม  กลุ่มสาระการเรียนรู้การงานอาชีพและเทคโนโลยี ที่มีประสิทธิภาพตามเกณฑ์ 80/ 80  เพื่อเปรียบเทียบผลสัมฤทธิ์ทางการเรียนของนักเรียนก่อนเรียนและหลังเรียนด้วยบทเรียนคอมพิวเตอร์มัลติมีเดียที่สร้างขึ้นและ เพื่อศึกษาความพึงพอใจของนักเรียน
ที่มีต่อการใช้บทเรียนคอมพิวเตอร์มัลติมีเดียที่สร้างขึ้น ประชากรที่ใช้ในการศึกษา มี 2 กลุ่ม คือ กลุ่มเป้าหมายที่ใช้ในระยะที่ 1 การออกแบบเพื่อพัฒนาคอมพิวเตอร์มัลติมีเดียบูรณาการร่วมกับ
ภูมิปัญญาท้องถิ่น เรื่องซอสพริกศรีราชา เป็นมากกว่าที่คุณคิด สำหรับนักเรียนชั้นประถมศึกษา
ปีที่ 4 รายวิชาเพิ่มเติม  กลุ่มสาระการเรียนรู้การงานอาชีพและเทคโนโลยี  ประกอบด้วย ผู้เชี่ยวชาญด้านเนื้อหา จำนวน 3 คน ผู้เชี่ยวชาญด้านสื่อการสอนจำนวน 2  คน และกลุ่มเป้าหมายที่ใช้ระยะที่ 2  ประกอบด้วย นักเรียนชั้นประถมศึกษา ปีที่ 4  จำนวน 44  คน เครื่องมือที่ใช้ในการศึกษา ได้แก่ คอมพิวเตอร์มัลติมีเดีย เรื่องซอสพริกศรีราชา เป็นมากกว่าที่คุณคิดสำหรับนักเรียนชั้นประถมศึกษาปีที่ 4  จำนวน 6 บทเรียน แบบทดสอบวัดผลสัมฤทธิ์ทางการเรียนเรื่องซอสพริกศรีราชา  จำนวน 
30 ข้อ  แบบประเมินคุณภาพบทเรียนคอมพิวเตอร์มัลติมีเดียสำหรับผู้เชี่ยวชาญและ แบบประเมินความพึงพอใจของนักเรียนที่มีต่อการเรียนรู้ด้วยบทเรียนคอมพิวเตอร์มัลติมีเดียบูรณาการร่วมกับภูมิปัญญาท้องถิ่น สถิติที่ใช้ในการวิเคราะห์ข้อมูล คือ ค่าเฉลี่ยส่วนเบี่ยงเบนมาตรฐาน  ความถี่ และร้อยละผลการศึกษาค้นคว้าพบว่าบทเรียนคอมพิวเตอร์มัลติมีเดียที่พัฒนาขึ้นมีประสิทธิภาพ 83.33/84.03 ซึ่งสูงกว่าเกณฑ์ที่ตั้งไว้ ผลสัมฤทธิ์ทางการเรียนของนักเรียนที่เรียนด้วยบทเรียนคอมพิวเตอร์มัลติมีเดียบูรณาการร่วมกับภูมิปัญญาท้องถิ่น มีคะแนนหลังเรียนสูงกว่าก่อนเรียน
อย่างมีนัยสำคัญทางสถิติที่ระดับ .05 และนักเรียนมีความพึงพอใจต่อการเรียนรู้ด้วยบทเรียนคอมพิวเตอร์มัลติมีเดียบูรณาการร่วมกับภูมิปัญญาท้องถิ่นอยู่ในระดับพอใจมาก สรุปได้ว่า บทเรียนคอมพิวเตอร์มัลติมีเดียบูรณาการร่วมกับภูมิปัญญาท้องถิ่น เรื่องซอสพริกศรีราชา เป็นมากกว่าที่คุณคิด สำหรับนักเรียนชั้นประถมศึกษาปีที่ 4 รายวิชาเพิ่มเติม  กลุ่มสาระการเรียนรู้การงานอาชีพและเทคโนโลยีมีประสิทธิภาพสามารถนำไปใช้ประกอบการเรียนการสอน กลุ่มสาระการเรียนรู้การงานอาชีพและเทคโนโลยีได้ 

